ananddey/assamese-wiki-corpus huggingface dataset:
সীমা পুনিয়া

সীমা পুনিয়া (বিবাহপূৰ্ব উপাধি: আণ্টিল) (জন্ম: ২৭ জুলাই ১৯৮৩) এগৰাকী ভাৰতীয় ডিস্কাছ থ্ৰ’ খেলুৱৈ।

প্ৰাৰম্ভিক আৰু ব্যক্তিগত জীৱন

সীমাৰ জন্ম হাৰিয়ানাৰ সোণিপতৰ খেওৰাত হৈছিল। ১১ বছৰ বয়সত তেওঁ বাধা দৌৰ (hurdler) আৰু দীঘল জপন (long-jumper) হিচাপে নিজৰ ক্ৰীড়া জীৱন আৰম্ভ কৰিছিল, কিন্তু পিছলৈ তেওঁ ডিস্কাছ থ্ৰ’ৰ প্ৰতি আকৰ্ষিত হয়। তেওঁ সোণিপতৰ চৰকাৰী মহাবিদ্যালয়ত অধ্যয়ন কৰিছিল।

সীমা তেওঁৰ প্ৰশিক্ষক অংকুশ পুনিয়াৰ সৈতে বিবাহপাশত আৱদ্ধ হয়। অংকুশ পুনিয়া এগৰাকী প্ৰাক্তন ডিস্কাছ থ্ৰ’ খেলুৱৈ যিয়ে ২০০৪ চনৰ এথেন্স অলিম্পিকত ভাৰতক প্ৰতিনিধিত্ব কৰিছিল।

খেলুৱৈ জীৱন

সীমাই প্ৰথম অৱস্থাত ২০০০ চনৰ বিশ্ব জুনিয়ৰ এথলেটিকছ চেম্পিয়নশ্বিপত সোণৰ পদক জয় কৰিছিল, য’ত তেওঁ ‘মিলিনিয়াম চাইল্ড’ উপনাম অৰ্জন কৰিছিল। কিন্তু চিউডোএফেড্ৰিনৰ বাবে কৰা ডোপ টেষ্টত পজিটিভ পোৱাৰ বাবে তেওঁৰ পদক কাঢ়ি লোৱা হয়। সেই সময়ত এনে অপৰাধৰ বাবে বলবৎ থকা নিয়ম অনুসৰি, তেওঁৰ ৰাষ্ট্ৰীয় ফেডাৰেচনে পদক কাঢ়ি লোৱাৰ পিছত তেওঁক ৰাজহুৱা সতৰ্কবাণী জাৰি কৰিছিল। পৰৱৰ্তী ২০০২ চনৰ বিশ্ব জুনিয়ৰ এথলেটিকছ চেম্পিয়নশ্বিপত তেওঁ ব্ৰঞ্জৰ পদক জয় কৰে।

২০০৬ চনৰ কমনৱেলথ গেমছত তেওঁ ৰূপৰ পদক লাভ কৰে আৰু ২০০৬ চনৰ ২৬ জুনত হাৰিয়ানা চৰকাৰে তেওঁক ‘ভীম বঁটা’ৰে সন্মানিত কৰে। ২০০৬ চনৰ এছিয়ান গেমছৰ পৰা তেওঁৰ অনুপস্থিতিয়ে সংবাদ মাধ্যমৰ যথেষ্ট দৃষ্টি আকৰ্ষণ কৰিছিল। খেলৰ পূৰ্বে এটা ষ্টেৰইডৰ বাবে তেওঁৰ পৰীক্ষা পজিটিভ ওলাইছিল যদিও তেওঁৰ ৰাষ্ট্ৰীয় ফেডাৰেচনে তেওঁক অংশগ্ৰহণৰ অনুমতি দিছিল। অৱশ্যে তেওঁ নিজেই খেলসমূহৰ বাবে দলৰ পৰা আঁতৰি আহিছিল।

২০১০ চনৰ কমনৱেলথ গেমছত তেওঁ ব্ৰঞ্জৰ পদক লাভ কৰে। ২০১২ চনৰ লণ্ডন অলিম্পিকত তেওঁ দ্বাদশ স্থান দখল কৰে। ২০১৪ চনত তেওঁ কমনৱেলথ গেমছত ৰূপৰ পদক আৰু এছিয়ান গেমছত সোণৰ পদক লাভ কৰে।

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
কাৰ্ল গুষ্টাভ য়ুং

কাৰ্ল গুষ্টাভ য়ুং আছিল এজন ছুইচ মনোচিকিৎসক আৰু মনোবিশ্লেষক। তেওঁ বিশ্লেষণাত্মক মনোবিজ্ঞানৰ প্ৰতিষ্ঠা কৰিছিল। তেওঁৰ কৰ্মৰাজীয়ে মনোচিকিৎসা, নৃতত্ব, সাহিত্য, দৰ্শন আৰু ধৰ্মীয় অধ্যয়নৰ ক্ষেত্ৰখনত গভীৰ প্ৰভাৱ বিস্তাৰ কৰিছিল। যুঙে এজন গৱেষক বিজ্ঞানী হিচাপে কাম কৰি থকা অৱস্থাতে মনোবিশ্লষণৰ প্ৰতিষ্ঠাতা চিগ্‌মণ্ড ফ্ৰয়েডৰ সংস্পৰ্শলৈ আহে। তেওঁলোক দুয়োজনে একেলগে বহুবছৰ ধৰি কাম কৰাৰ উপৰিও মনোবিজ্ঞানৰ ক্ষেত্ৰখনলৈ বিভিন্ন অৱদান আগবঢ়ায়।

চিন্তাৰাজি

প্ৰাথমিক পৰ্যায়ত য়ুঙৰ চিন্তাৰাজি গঠিত হৈছিল পৰিয়়ালৰ প্ৰভাৱত। তেওঁৰ মাক এগৰাকী ধৰ্মপৰায়ণা মহিলা আছিল। তেওঁৰ ধৰ্মৰ ওপৰত যথেষ্ট অধ্যয়ন আছিল। আনহাতে তেওঁৰ ককাদেউতাক এগৰাকী চিকিৎসক আৰু বিজ্ঞানী আছিল। যদিও তেওঁ এজন লেখক আৰু চিকিৎসক আছিল তেওঁ বিশ্লেষণাত্মক মনোবিজ্ঞানৰ প্ৰতিষ্ঠা কৰিছিল আৰু গোটেই জীৱন ব্যয় কৰিছিল পদাৰ্থবিজ্ঞান, প্ৰাচ্য আৰু পাশ্চাত্য দৰ্শন,ৰসায়ন,জ্যোতিৰ্বিজ্ঞান,সমাজবিজ্ঞান আৰু কলা-সাহিত্যৰ অধ্যয়নত।

মুখ্য ধাৰণাসমূহ

য়ুঙে আগবঢ়োৱা বিশ্লেষণাত্মক মনোবিজ্ঞানৰ মুখ্য ধাৰণাসমূহ তলত আগবঢ়োৱা হʼল।

আৰ্কিটাইপ-

তথ্য সংগ্ৰহ

শ্ৰেণী:ছুইজাৰলেণ্ডৰ ব্যক্তি
শ্ৰেণী:মৃত ব্যক্তি
শ্ৰেণী:চিকিৎসাবিদ
চুজাংফা

চুজাংফা বা চ্যু-জাং-ফা ১৪০৭ চনৰ পৰা ১৪২২ চনলৈ আহোম ৰাজ্যত ৰাজত্ব কৰা স্বৰ্গদেউ। তেওঁ চুডাংফাৰ তিনি পুত্ৰৰ জ্যেষ্ঠ আছিল। কম বয়সতে দেউতাকৰ মৃত্যুৰ পাছত ১৪০৭ চনত চুজাংফা ৰাজপাটত উঠে। তেওঁৰ পোন্ধৰ বছৰীয়া ৰাজত্বকালৰ একো গুৰুত্বপূৰ্ণ ঘটনা বুৰঞ্জীত লিপিবদ্ধ নাই। ১৪২২ চনত তেওঁৰ মৃত্যুৰ পাছত পুতেক চুফক্‌ফা স্বৰ্গদেউ হয়।

টোকা

তথ্যসূত্ৰ

শ্ৰেণী:টাই-আহোম শাসক
অসমীয়া সংখ্যা পদ্ধতি

অসমীয়া-বঙালী সংখ্যা পদ্ধতি হৈছে অসমীয়া, বঙালী, ছিলঠীয়া, মণিপুৰী আৰু বিষ্ণুপ্ৰিয়া মণিপুৰী ভাষাত ব্যৱহাৰ হোৱা সংখ্যা পদ্ধতি। অসমীয়া-বঙালী সংখ্যা পদ্ধতি অসমীয়া আৰু বঙালী ভাষাত বেছিকৈ ব্যৱহাৰ হয়, কিন্তু আন ভাষাত আৰৱী সংখ্যা পদ্ধতি বেছিকৈ ব্যৱহাৰ হয়।

প্ৰাথমিক সংখ্যা

অসমীয়া-বঙালী সংখ্যা পদ্ধতিআৰৱী সংখ্যা পদ্ধতি বঙালী শব্দ বঙালী ৰোমানীকৰণ অসমীয়া শব্দ অসমীয়াৰ ৰোমানীকৰণ ছিলঠীয়া শব্দ ছিলঠীয়াৰ ৰোমানীকৰণ
0 shunnô xuinno shuinno
1 æk ek ex
2 dui dui dui
3 tin tini tin
4 char sari sair
5 pãch pans fas
6 chhôy soy soe
7 shat xat shat
8 at ath at
9 nôy no noe

বিস্তৃত সংখ্যা

অসমীয়া-বঙালী সংখ্যা পদ্ধতিআৰৱী সংখ্যা পদ্ধতি বঙালী শব্দ বঙালীৰ ৰোমানীকৰণ অসমীয়া শব্দ অসমীয়াৰ ৰোমানীকৰণ ছিলঠীয়া শব্দ ছিলঠীয়াৰ ৰোমানীকৰণ
10 dôsh dôhdosh
11 ægarô egharô egaro
12 baro baro baro
13 tero tero tero
14 choddo soidhdho souddo
20 kuri (bish) bisbish
21 ækush ekois ekuish
30 trish tris tish
40 chôllish sollis ꠍꠟꠟꠤꠡ sollish
50 pônchash ponsas ꠙꠂꠘꠌꠣꠡ foinchash
60 shaṭ xathi ꠡꠣꠁꠐ shait
70 shôttôr xottor ꠡꠔꠔꠂꠞshottoir
80 ashi axiꠀꠡꠤashi
90 nôbbôi nobboiꠘꠛꠛꠂnobboi
100 shôtô exo/xoꠄꠇꠡexsho
1,000 hajar (shôhôshrô) ehezar/hazarꠢꠣꠎꠣꠝ hazar
10,000 dôsh hajar doh hazarꠖꠡ ꠢꠣꠎꠣꠞdosh hazar
100,000 lôkkhô (lakh) lakhꠟꠣꠈlax
1,000,000 dôsh lôkkhô doh lakh / nizutꠖꠡ ꠟꠣꠈdosh lax
10,000,000 koti ek kúti/kútiꠇꠥꠐꠤkuti
100,000,000 dôsh koti doh kútiꠖꠡ ꠇꠥꠐꠤdosh kuti

ভগ্নাংশ

The Bengali script has a separate set of digits for base-16 fractions:

Symbol Name Fractional value Other names
৴৹ 1 ānā ১ আনা
৵৹ 2 ānā
৶৹ 3 ānā
৷৹ 4 ānā = সিকি, পোয়া, "সোয়া-"
৷৴৹ 5 ānā
৷৵৹ 6 ānā
৷৶৹ 7 ānā
৷৷৹ 8 ānā = আধুলি, "সাড়ে-"
৷৷৴৹ 9 ānā
৷৷৵৹ 10 ānā
৷৷৶৹ 11 ānā
৸৹ 12 ānā = "পৌনে-"
৸৴৹ 13 ānā
৸৵৹ 14 ānā
৸৶৹ 15 ānā
১৲ 16 ānā = 1 ১ টাকা

This system was the norm for pricing before decimalization of the currency: ২৲ (₹2), ২৷৷৹ (₹2-8, or 2 rupees 8 annas).
শ্ৰেণী:অসমৰ ভাষা আৰু লিপি
শ্ৰেণী:সংখ্যা
শ্ৰেণী:অসমীয়া ভাষা
বঙালী চলচ্চিত্ৰ

বঙালী চলচ্চিত্ৰ বুলিলে বঙালী ভাষাৰ চলচ্চিত্ৰসমূহক বুজোৱা হয়, যিবোৰ মূলতঃ বাংলাদেশ আৰু ভাৰতীয় ৰাজ্য পশ্চিমবংগত নিৰ্মিত হয়।

বঙালী চলচ্চিত্ৰই নিম্নলিখিত প্ৰবন্ধবোৰ সূচাব পাৰে:

বাংলাদেশৰ চলচ্চিত্ৰ
পশ্চিমবংগৰ চলচ্চিত্ৰ
ৰাল্‌ফ ৱাল্ডো এমাৰছন

ৰাল্‌ফ ৱাল্ডো এমাৰছন (; ২৫ মে' ১৮০৩ – ২৭ এপ্ৰিল ১৮৮২) এজন আমেৰিকান দাৰ্শনিক, ৰচনাকাৰ আৰু কবি আছিল।

উদ্ধৃতিসমূহ

সততাৰ একমাত্ৰ পুৰস্কাৰ হ'ল সততা, আনৰ বন্ধুত্ব লাভ কৰাৰ একমাত্ৰ উপায় হ'ল নিজে তেওঁৰ বন্ধু হোৱা।
আমাৰ সন্মুখত বা আমাৰ পিছত কি আছে সেয়া ডাঙৰ কথা নহয় ৷ ডাঙৰ কথা আমাৰ নিজৰ ভিতৰত কি আছে সেই কথাটো জানিব পৰাটোতহে ৷

উৎস

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:দাৰ্শনিক
শ্ৰেণী:কবি
ব্যাস (জ্যামিতি)

জ্যামিতিত বৃত্তৰ ব্যাস হ’ল এডাল কেন্দ্ৰগামী সৰলৰেখা যাৰ প্ৰান্তবিন্দু দুটা পৰিধিৰ সৈতে সংযুক্ত হৈ থাকে। কোনো বৃত্তৰ সকলো ব্যাস সমান আৰু ব্যাসেই বৃত্তৰ বৃহত্তম জ্যা। ইয়াক ইংৰাজীত diameter বুলি কোৱা হয়। Diameter শব্দটো গ্ৰীক ভাষাৰ διάμετρος (diametros) শব্দটোৰ পৰা আহিছে, ই "diagonal of a circle" বুজায়, য'ত δια- (dia-) ৰ অৰ্থ হ'ল "across, through" আৰু μέτρον (metron)ৰ অৰ্থ হ'ল "a measure। "

অধিক ব্যৱহাৰিক ক্ষেত্ৰত এই সৰলৰেখাৰ দৈৰ্ঘ্যক (মাপক) ব্যাস বোলা হয়, কিয়নো যিকোনো এটা বৃত্তৰ সকলো ব্যাসৰ দৈৰ্ঘ্যৰ মাপেই সমান, এই মাপ বৃত্তটোৰ ব্যাসাৰ্ধৰ দুগুণ। ই বৃত্তৰ পৰিধিৰ কোনো এটা বিন্দুৰ পৰা আন এটা বিন্দুলৈ হ'ব পৰা দূৰত্বৰ সৰ্বোচ্ছ মান। গোলক এটাৰ পৃষ্ঠৰ দুটা বিন্দুৰ মাজৰ সৰ্বোচ্ছ দুৰত্বকো ব্যাস বুলি কোৱা হয়।
বৃত্তৰ ব্যাস d আৰু পৰিধি C হ'লে C=πd.

তথ্য সংগ্ৰহ

শ্ৰেণী:জ্যামিতি
হৌ ইফান

হৌ ইফান (চীন: 侯逸凡; পিনইন: Hóu Yìfán; জন্ম: ২৭ ফেব্ৰুৱাৰী ১৯৯৪) এগৰাকী চীনা দবা গ্ৰেণ্ডমাষ্টাৰ, তিনি বাৰ মহিলা বিশ্ব দবা চেম্পিয়ন আৰু চেনজেন বিশ্ববিদ্যালয়ৰ অধ্যাপক। তেওঁ সৰ্বকালৰ দ্বিতীয় শ্ৰেষ্ঠ ৰেটিংপ্ৰাপ্ত মহিলা দবা খেলুৱৈ হিচাপে পৰিচিত। দবাৰ বিস্ময়-বালিকা হিচাপে আত্মপ্ৰকাশ কৰা হৌ ১৪ বছৰ ৬ মাহ ১৬ দিন বয়সত গ্ৰেণ্ডমাষ্টাৰ উপাধি লাভ কৰা সৰ্বকনিষ্ঠ মহিলা খেলুৱৈ। ১৬ বছৰ বয়সত মহিলা বিশ্ব দবা চেম্পিয়নশ্বিপ জয় কৰি তেওঁ আন এক অভিলেখ গঢ়ে।

১২ বছৰ বয়সত হৌৱে ২০০৬ চনৰ মহিলা বিশ্ব দবা চেম্পিয়নশ্বিপ(য়েকাটেৰিনবাৰ্গ) আৰু দবা অলিম্পিয়াড (টৰিনো)ত অংশগ্ৰহণ কৰা কনিষ্ঠ খেলুৱৈ হিচাপে অভিলেখ গঢ়িছিল। ২০০৭ চনৰ জুনত তেওঁ সৰ্বকনিষ্ঠ চীনা মহিলা চেম্পিয়ন হয়। তেওঁ ২০০৪ চনৰ জানুৱাৰীত উইমেন ফিদে মাষ্টাৰ, ২০০৭ চনৰ জানুৱাৰীত উইমেন গ্ৰেণ্ডমাষ্টাৰ আৰু ২০০৮ চনৰ আগষ্টত গ্ৰেণ্ডমাষ্টাৰউপাধি লাভ কৰে।

২০১০ চনত তুৰস্কৰ হাটেইত ১৬ বছৰ বয়সত তেওঁ মহিলা বিশ্ব দবা চেম্পিয়নশ্বিপ জয় কৰে। তাৰ পিছত ২০১১, ২০১৩ আৰু ২০১৬ চনত মুখামুখি মেচত খিতাপ জয় কৰে, কিন্তু ২০১২, ২০১৫ আৰু ২০১৭ চনত প্ৰতিযোগিতাৰ গঠন সলনি কৰি টুৰ্নামেণ্ট অনুষ্ঠিত কৰিবলৈ সিদ্ধান্ত লোৱাত তেওঁ অংশ গ্ৰহণ নকৰাৰ বাবে পৰাজিত হয়।

হৌ হৈছে মায়া চিবুৰডানিডজে আৰু জুডিত পলগাৰৰ পিছত বিশ্বৰ শীৰ্ষ ১০০ দবা খেলুৱৈৰ ভিতৰত স্থান লাভ কৰা তৃতীয় মহিলা। তেওঁ বৰ্তমান সক্ৰিয় মহিলা দবা খেলুৱৈসকলৰ ভিতৰত সৰ্বশ্ৰেষ্ঠ বুলি স্বীকৃত। ২০২৪ চনৰ ডিচেম্বৰ পৰ্যন্ত তেওঁ (ছেপ্টেম্বৰ ২০১৫ৰ পৰা) বিশ্বৰ নম্বৰ ১ মহিলা দবা খেলুৱৈ হিচাপে অৱস্থান কৰিছে আৰু তেওঁ দ্বিতীয় স্থানধাৰী জু ৱেনজুনৰ পৰা ৭০ পইণ্টৰ অগ্ৰগতিত আছে। ২০১৭ চনত তেওঁ বিবিচিৰ "১০০ মহিলাৰ" তালিকাত অন্তৰ্ভুক্ত হৈছিল।

হৌ ২০১৮ চনৰ পৰা প্ৰতিযোগিতামূলক দবাৰ পৰা অৰ্দ্ধ-অৱসৰ গ্ৰহণ কৰে। ২০২০ চনত তেওঁ চেনজেন বিশ্ববিদ্যালয়ৰ সৰ্বকনিষ্ঠ অধ্যাপক হিচাপে ২৬ বছৰ বয়সত নিযুক্ত হয়।

তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেল
ৰায়না কাছাবোভা

ৰায়না কাছাবোভা (, চিৰিলিক: Райна Касабова; ১ মে' ১৮৯৭, কাৰ্লোভ'ত – ২৫ মে' ১৯৬৯) এগৰাকী স্বেচ্ছাসেৱী নাৰ্ছ আৰু ১৯১২ চনত প্ৰথম বাল্কন যুদ্ধৰ সময়ত সামৰিক বিমানত অংশগ্ৰহণ কৰা বিশ্বৰ প্ৰথমগৰাকী মহিলা। ১৯১২ চনৰ ৩০ অক্টোবৰত ১৫ বছৰ বয়সত কাছাবোভাই এডিৰ্নেত শত্ৰুৰ স্থানৰ ওপৰেৰে উৰি যোৱা ভয়চিন বিমান এখনত পৰ্যবেক্ষক হিচাপে আছিল। কাছাবোভাই তুৰ্কী ভাষাৰ অপপ্ৰচাৰৰ প্ৰচাৰ পত্ৰিকাবোৰ ওপৰৰ পৰা পেলাই দিছিল।

এন্টাৰ্কটিকা উপদ্বীপৰ গ্ৰেহাম লেণ্ডৰ ডেভিছ উপকূলৰ কাছাবোভা হিমবাহৰ নামকৰণ কৰা হৈছে ৰেইনা কাছাবোভাৰ নামেৰে।

তথ্যসূত্ৰ
উদ্ধৱ ভৰালী

উদ্ধৱ ভৰালী অসমৰ লখিমপুৰ জিলাৰ এজন বিজ্ঞানী, উদ্ভাৱক আৰু অভিযন্তা। ২০১২ চনৰ জুলাই মাহৰ ৫ তাৰিখে ভৰালী তেওঁৰ আৱিস্কৃত ডালিমৰ গুটি গুচোৱা যন্ত্ৰ -ৰ বাবে -ৰ দ্বিতীয় পুৰস্কাৰৰ বাবে নিৰ্বাচিত হয়। বিজ্ঞানীজনৰ নামত তেওঁৰ আৱিস্কৃত প্ৰযুক্তিৰ বাবে মুঠ ৩৯টা পেটেণ্ট আছে। তেওঁ প্ৰায় ১১৮টা যন্ত্ৰ উদ্ভাৱন কৰিছে। ১৯৮৮ চনত তেওঁ পোন প্ৰথম কম খৰচতে পলিথিন নিৰ্মাণ কৰা যন্ত্ৰ এটা সাজি উলিয়াইছিল। তেওঁ -ৰ বাবেও মনোনীত হৈছিল।

তেওঁ আগবঢ়োৱা অৱদানৰ বাবে ভাৰত চৰকাৰে তেওঁক ২০১৯ চনত পদ্মশ্ৰী সন্মান প্ৰদান কৰে।

প্ৰাৰম্ভিক জীৱন

উদ্ধৱ ভৰালীৰ জন্ম হয় ৭ এপ্ৰিল, ১৯৬২ চনত লখিমপুৰ জিলাৰ উত্তৰ লখিমপুৰ নগৰত । তেওঁৰ দেউতাক আছিল এগৰাকী সাধাৰণ ব্যৱসায়ী। উত্তৰ লখিমপুৰ চৰকাৰী উচ্চতৰ মাধ্যমিক বিদ্যালয়ৰ পৰা উদ্ধৱ ভৰালীয়ে স্কুলীয়া শিক্ষা গ্ৰহণ কৰে। স্কুলত থকা অৱস্থাত তেওঁ দুবাৰকৈ একে বছৰতে দুটাকৈ শ্ৰেণী উত্তীৰ্ণ হৈছিল । পাছত তেওঁ যোৰহাট অভিযান্ত্ৰিক মহাবিদ্যালয়ত যান্ত্ৰিক অভিযান্ত্ৰিকী শাখাত নামভৰ্তি কৰে। পাছত ঘৰৰ আৰ্থিক দুৰৱস্থাৰ হেতু কলেজৰ মাচুল দিব নোৱৰাৰ বাবে তেওঁ অভিযান্ত্ৰিক শিক্ষা আধাতে সামৰিব লগীয়া হয়।

অৱদান

ঘৰৰ আৰ্থিক দুৰৱস্থা আৰু বেংকৰ ঋণৰ বোজা দূৰ কৰিবলৈ কৰা প্ৰচেষ্টাই প্ৰথমে উদ্ধৱ ভৰালীক আৱিষ্কাৰৰ কথা ভবাই, ১৯৮৮ চনত তেওঁ প্ৰথম এটি কম খৰচী পলিথিন সজা যন্ত্ৰ আৱিষ্কাৰ কৰে যাৰ দাম সেই সময়ৰ প্ৰচলিত পলিথিন সজা যন্ত্ৰবোৰতকৈ যতেষ্ঠ কম আছিল।

বাহ্যিক সংযোগ

ফিউচাৰ ডিজাইন কণ্টেষ্টৰ নম্বৰ তালিকা

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমৰ বিজ্ঞানী
শ্ৰেণী:ভাৰতীয় অভিযন্তা
শ্ৰেণী:উদ্ভাৱক
শ্ৰেণী:পদ্মশ্ৰী বঁটা বিজয়ী
গান্ধী দ্য মেন

গান্ধী দ্য মেন হ'ল একনাথ ঐশ্বৰণে লিখা মহাত্মা গান্ধীৰ জীৱনী। কিতাপখন মূলতে ১৯৭৩চনত আমেৰিকাত প্ৰকাশ হৈছিল। পৰৱৰ্তী বহুবোৰ সংবৰ্ধিত সংস্কৰণো প্ৰকাশ হৈছে। ইংৰাজীৰ বাহিৰেও বহুবোৰ ভাষাত বিদেশী সংস্কৰণ প্ৰকাশ হৈছে। বাতৰি কাকত, আৰু ৱেবচাইটত কিতাপখনৰ পৰ্যালোচনা প্ৰকাশ পাইছে।

অন্তৰ্ভুক্ত বিষয়সমূহ

গান্ধী দ্য মেনৰ সকলো আমেৰিকান সংস্কৰণতে চাৰিটা মুখ্য ভাগ অন্তৰ্ভুক্ত হৈছে। এইকেইটা হ'ল ১)দ্য ট্ৰেন্সফ'ৰমেচন (পৰিৱৰ্তন), ২)দ্য ৱে অৱ লাভ(ভালপোৱাৰ বাট), ৩)মাডাৰ এণ্ড চাইল্ড (মাক আৰু সন্তান), ৪)গান্ধী দ্য মেন (গান্ধী মানুহজন)। সকলো আমেৰিকান সংস্কৰণতে অসংখ্য ছবি সংলগ্ন কৰা হৈছে। শেহতীয়া সংস্কৰণ সমূহত মাইকেল নেগলাৰৰ আগকথা আৰু তিমথি ফ্লিনডাৰ্চৰ হাও সত্যাগ্ৰহ ৱৰ্কচ্‌(সত্যাগ্ৰহে কেনেকৈ কাম কৰে) শীৰ্ষক অনুবন্ধ আছে। ৪ৰ্থ সংস্কৰণত(২০১১) কেইবাপৃষ্ঠাজোৰা মেপ, ক্ৰন'লজি আৰু শেষ পৃষ্ঠাৰ টোকা আছে।

পৰ্যালোচনা আৰু প্ৰদৰ্শন

এই কিতাপখনৰ পৰ্যালোচনা দ্য নিউ য়ৰ্ক পোষ্ট, দ্য চান ফ্ৰাঞ্চিকো ক্ৰনিকেল, দ্য হিষ্ট্ৰী টিচাৰ আৰু অন্যবোৰত প্ৰকাশ পায়।

পাঠ্যক্ৰম

আমেৰিকাত থকা এটা গীৰ্জাঘৰে আগবঢ়োৱা এটি সপ্তাহজোৰা পাঠ্যক্ৰমত গান্ধী দ্য মেন কিতাপখন আধাৰ ৰূপে লোৱা হৈছে।

সংস্কৰণ

মূল সংস্কৰণটো গ্লাইড প্ৰকাশনে (চান ফ্ৰাঞ্চিকো) ১৯৭৩ চনত প্ৰকাশ কৰিছিল। বহুবছৰ পাছত ইউ এছ সংস্কৰণবোৰ নীলগিৰি প্ৰেছৰপৰা প্ৰকাশ হয়। অন্যবোৰ সংস্কৰণ চীনা, চেচ, ওলন্দাজ, জাৰ্মান, ইণ্ডোনেছিয়ান, জাপানী,, কোৰীয়, কুৰ্ডিছ আৰু ফাৰ্চী ভাষাত প্ৰকাশ হয়।

ইংৰাজী ভাষাৰ সংস্কৰণটো কানাডা, ভাৰত আৰু আমেৰিকা যুক্তৰাষ্ট্ৰত প্ৰকাশ হয়।

লগতে চাওক

Nonviolent Soldier of Islam (একেজন লেখকৰ দ্বাৰা লিখিত গান্ধীৰ সতীৰ্থ খান আব্দুল গফ্ফৰ খানৰ জীৱনী)
মোৰ সত্য অন্বেষণৰ কাহিনী (গান্ধীৰ আত্মজীৱনী)

তথ্য সংগ্ৰহ

শ্ৰেণী:ইংৰাজী গ্ৰন্থ
দুৰ্গেশ্বৰ বৰঠাকুৰ

দুৰ্গেশ্বৰ বৰঠাকুৰ অসমৰ এগৰাকী নাট্যকাৰ, অভিনেতা আৰু অসমীয়া চলচ্চিত্ৰৰ চিত্ৰনাট্যকাৰ আছিল। নাটকৰ প্ৰতি থকা আগ্ৰহৰ বাবেই তেওঁ ভাৰতীয় ৰিজাৰ্ভ বেংকৰ চাকৰি এৰি অনাতাঁৰ কেন্দ্ৰত যোগদান কৰিছিল। অনাতাঁৰ কেন্দ্ৰৰ বাবে নাট আৰু আলেখ্য ৰচনা কৰাৰ উপৰিও তেওঁ কেইখনমান অসমীয়া চলচ্চিত্ৰৰ চিত্ৰনাট্য আৰু সংলাপ ৰচনা কৰিছে। তেওঁ বিশেষকৈ হাস্যৰসাত্মক অভিনয়ৰ বাবে জনাজাত।

সংক্ষিপ্ত জীৱনী

তেওঁৰ জন্ম হয় ১৫ ডিচেম্বৰ, ১৯২৯ চনত শিৱসাগৰ জিলাৰ জা‌‌জী বামুণ গাঁৱত। তেওঁ জাঁ‌জী হাইস্কুল আৰু কটন মহাবিদ্যালয়ত শিক্ষাগ্ৰহণ কৰিছিল। ১৯৬০ চনত তেওঁ আকাশবাণীৰ চাকৰিত যোগদান কৰিছিল। তেওঁৰ জনপ্ৰিয় নাম প্ৰসাদ। ১৯৯৬ চনৰ ২২ জানুৱাৰীত বৰঠাকুৰৰ পৰলোকপ্ৰাপ্তি ঘটে।

ৰিজাৰ্ভ বেংকৰ চাকৰিৰে কৰ্মজীৱনৰ আৰম্ভণি। পৰৱৰ্তী সময়ত আকাশবাণী গুৱাহাটী কেন্দ্ৰত অনুষ্ঠান প্ৰযোজক হিচাপে কৰ্মজীৱন আৰম্ভ কৰে। শিলচৰ কেন্দ্ৰৰ পৰা ষ্টেচন ডাইৰেক্টৰ হৈ অৱসৰ গ্ৰহণ কৰে।

তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:অসমীয়া নাট্যকাৰ
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:সংক্ষিপ্ত জীৱনী
আইমী বৰুৱা

আইমী বৰুৱা এগৰাকী অসমীয়া অভিনেত্ৰী। তেওঁ কেইবাখনো অসমীয়া চলচ্চিত্ৰৰ লগতে বহুতো ভিচিডি তথা এলবামত অভিনয় কৰিছে।

জন্ম আৰু শিক্ষা

আইমী বৰুৱাৰ জন্ম হৈছিল নগাঁৱত। তেওঁৰ মাতৃৰ নাম মালা বৰুৱা আৰু পিতৃ স্বৰ্গীয় পূৰ্ণ বৰুৱা। পূৰ্ণ বৰুৱা এগৰাকী আৰক্ষী অধীক্ষক আছিল। আইমী নামটো দেউতাকে দিছিল যাৰ অৰ্থ ফৰাচী ভাষাত সুবাস। আইমী বৰুৱাই অৰ্থনীতিত স্নাতক ডিগ্ৰী লাভ কৰি চ’ছিয়েল ৱৰ্কছত স্নাতকোত্তৰ ডিগ্ৰী লাভ কৰে। ইয়াৰ পিছত আইমীয়ে কেইবাখনো চিনেমা আৰ ভিচিডিত অভিনয় কৰে।

ব্যক্তিগত জীৱন

আইমী বৰুৱাই ৰাজনীতিবিদ পীযুষ হাজৰিকাৰ সৈতে ২০১১ চনৰ ১ অক্টোবৰত বিবাহপাশত আবদ্ধ হয়। তেওঁলোকৰ বৰ্তমান দুটা সন্তান আছে।

চলচ্চিত্ৰপঞ্জী

প্ৰেম আৰু প্ৰেম (২০০২)
সৰু বোৱাৰী (২০০৩)
জেতুকা পাতৰ দৰে (২০১১)
মনে মোৰ কইনা বিচাৰে (২০১৩)
বীৰ চিলাৰায় (২০১৩)
মহাসমৰ (২০১৪)
পানী (২০১৪)
নিজানৰ গান (২০১৮)

তথ্যসূত্ৰ

শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:অসমীয়া ভাষাৰ চলচ্চিত্ৰ পৰিচালক
গোপালচৰণ দ্বিজ

গোপালচৰণ দ্বিজ ষোড়শ শতিকাৰ কামৰূপ অঞ্চলৰ এগৰাকী বৈষ্ণৱ কবি আৰু পণ্ডিত আছিল। গোপালচৰণ দ্বিজ মহাপুৰুষ দামোদৰ দেৱৰ অনুগামী আছিল। তেওঁ দামোদৰ দেৱৰ শিষ্য বংশীগোপালৰ শিষ্য আছিল। মহাপুৰুষ শ্ৰীমন্ত শংকৰদেৱৰ সংস্কৃত ভাষাত ৰচিত ভক্তি ৰত্নাকৰ গ্ৰন্থক গোপালচৰণ দ্বিজে অসমীয়া গদ্যলৈ ভাঙনি কৰিছিল। তদুপৰি তেওঁ কোঁচবিহাৰৰ বৈকুণ্ঠপুৰ সত্ৰত থাকোঁতে ভাগৱতৰ তৃতীয়, সপ্তম আৰু অষ্টম স্কন্ধ অসমীয়ালৈ অনুবাদ কৰিছিল।

পৰিচয়

গোপালচৰণ দ্বিজে পঞ্চদশ শতিকাত কামৰূপ অঞ্চলত জন্মগ্ৰহণ কৰিছিল। তেওঁ দামোদৰ দেৱৰ শিষ্য বংশীগোপালৰ শিষ্য আছিল। দামোদৰ দেৱৰ অনুগামী গোপালচৰণ দ্বিজে কিছুকাল কোঁচবিহাৰৰ বৈকুণ্ঠপুৰ সত্ৰত বসবাস কৰিছিল। তেওঁ কামৰূপৰ বৰনগৰত সংস্কৃত টোল স্থাপন কৰিছিল। দেশৰ বিভিন্ন প্ৰান্তৰ বিশিষ্ট পণ্ডিতসকলে তেওঁৰ টোললৈ সঘনাই আহিছিল।

সাহিত্য-কৰ্ম

গোপালচৰণ দ্বিজে হৰিবংশ, ভাগৱত পুৰাণৰ তৃতীয় স্কন্ধ কোঁচ বিহাৰৰ বৈকুণ্ঠপুৰ সত্ৰৰ বৈষ্ণৱসকলৰ অনুৰোধত অসমীয়ালৈ অনুবাদ কৰিছিল। তেওঁ ভাগৱতৰ সপ্তম আৰু অষ্টম স্কন্ধক পদ্য আৰু মহাপুৰুষ শ্ৰীমন্ত শংকৰদেৱৰ ভক্তি ৰত্নাকৰ গদ্যত ভাঙনি কৰিছিল। তেওঁ ভাগৱত পুৰাণ তৃতীয় স্কন্ধৰ গ্ৰাহ-গজেন্দ্ৰপখ্যানক পদত ভাঙনি কৰিছিল।

সাহিত্যৰ প্ৰকৃতি

তেওঁ শ্ৰীধৰ স্বামীৰ ভাষ্যৰ সহায়ত ভাগৱত পুৰাণ ৰ তৃতীয় স্কন্ধ অনুবাদ কৰিছিল। তৃতীয় স্কন্ধত শ্ৰীকৃষ্ণৰ প্ৰাৰম্ভিক জীৱনৰ বৰ্ণনাৰে আৰম্ভ হয়। ইয়াত মহাজাগতিক বিষয়, মৈত্ৰেয় আৰু বিদুৰৰ সাক্ষাৎ আৰু পিছৰজনৰ বাবে পূৰ্বৰ ধৰ্মীয় নিৰ্দেশনা, বিষ্ণুৰ বৰাহ অৱতাৰ, কপিলৰ জন্মৰ কাহিনী আৰু তেওঁৰ মাতৃ দেৱাহুতিলৈ সাংখ্য মতবাদৰ বৰ্ণনা ৰখা হৈছে। গোপালচৰণ তৃতীয় স্কন্ধৰ আটাইতকৈ আকৰ্ষণীয় আৰু দাৰ্শনিক অধ্যায়বোৰ অনুবাদ কৰাৰ বাবে সৰ্বশ্ৰেষ্ঠ। ভাগৱত পুৰাণৰ তৃতীয় স্কন্ধ গ্ৰাহ-গজেন্দ্ৰপখ্যানত 'চাৰি মন্যন্তৰ'ৰ বিৱৰণ, গ্ৰাহ আৰু গজেন্দ্ৰৰ যুদ্ধ আৰু তেওঁলোকৰ চূড়ান্ত মুক্তিৰ বিৱৰণ থকা প্ৰথম চাৰিটা অধ্যায় অনুবাদ কৰাৰ উপৰিও তেওঁ পৰৱৰ্তী দহটা অধ্যায়ৰ বিষয়বস্তুৰ দ্ৰুত জৰীপ দিয়ে। কেইকেইটা হৈছে 'অমৃত মন্থন' খণ্ড আৰু শেষত চতুৰ্দশ অধ্যায়ত বৰ্ণনা কৰা বিভিন্ন মনুসকলৰ বিৱৰণৰ সৈতে সমাপ্ত হয়। কিছুমান ঠাইত তেওঁ শ্ৰীধৰ স্বামীৰ প্ৰসংগও উল্লেখ কৰিছে। তেওঁৰ হৰিবংশ হৈছে ভাগৱতপুৰাণ, হৰিবংশ আৰু বিষ্ণুপুৰাণৰ মিশ্ৰণ। গ্ৰন্থখনৰ বিষয়বস্তু হৈছে নৰকাসুৰৰ হত্যা আৰু ইন্দ্ৰৰ পৰা শ্ৰীকৃষ্ণই ইয়াক তেওঁৰ প্ৰিয় পত্নী সত্যভামাৰ ওচৰত উপস্থাপন কৰাৰ বাবে স্বৰ্গৰ পাৰিজাত বৃক্ষ হৰণ কৰি নিয়া। গ্ৰন্থখনৰ কলোফনত গোপালচৰণে নিজকে গোপাল মিশ্ৰৰ শিষ্য হিচাপে পৰিচয় দিছিল। তেওঁৰ পৰিৱৰ্তে দামোদৰাদেৱৰ এজন শিষ্য আছিল। তেওঁ দামোদৰাদেৱৰ আন এজন ঘনিষ্ঠ সহযোগী বলদেৱৰ বিষয়ে উল্লেখ কৰিছে। বলদেৱ বৈকুণ্ঠপুৰ সত্ৰত উত্তৰাধিকাৰী হৈছিল। গোপালচৰণে গ্ৰন্থখনিত নৱধা ভক্তিৰ লগতেই নৰশৰীৰৰ মাহাত্ম্য, সাধুসংগ, ভাৰত প্ৰশংসা, ভক্তিৰ বেলেগ বেলেগ প্ৰকাৰৰ বিষয়ে মাহাত্ম্য প্ৰকাশক ভক্তি ৰত্নাকৰৰ অনুবাদ কৰিছিল।

তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
পি গীতা

পি গীতা কেৰালাৰ এগৰাকী ভাৰতীয় লেখিকা, সমালোচক আৰু নাৰীবাদী কৰ্মী। তেওঁৰ কান্নাদিকাল উদয়ক্কুন্নথেন্থিনু শীৰ্ষক গ্ৰন্থখন মালয়ালম ভাষাৰ প্ৰথম নাৰীবাদী সমালোচনাত্মক অধ্যয়ন গ্ৰন্থ বুলি গণ্য কৰা হয়। কেৰালা সাহিত্য অকাডেমীৰ পৰা কুট্টিপ্পুঝা এনডাউমেণ্ট বঁটা, কেৰালা চলচ্চিত্ৰ সমালোচক বঁটা আৰু কেৰালা ৰাজ্যিক চলচ্চিত্ৰ বঁটাকে ধৰি বহু বঁটা লাভ কৰে।

জীৱনী

পি গীতা জন্মগ্ৰহণ কৰিছিল মালাপ্পুৰম জিলাৰ অঙ্গাডিপুৰমত। তেওঁ মাতৃ পি.এচ. পদ্মিনী আৰু পিতৃ পি.চি. পৰমেশ্বৰনৰ কন্যা। তেওঁ মালয়ালম বিষয়ৰ শিক্ষয়িত্ৰী হিচাপে মাদাপল্লী চৰকাৰী মহাবিদ্যালয়, মালাপ্পুৰম চৰকাৰী মহাবিদ্যালয় আৰু পট্টাম্বি শ্ৰী নীলকান্ত সংস্কৃত মহাবিদ্যালয়ত কাৰ্যনিৰ্বাহ কৰি আহিছে।

সক্ৰিয়তাবাদ

গীতাই নাৰীবাদী আৰু অন্যান্য সামাজিক বিষয়সমূহক লৈ নিয়মিতভাৱে লিখে আৰু বক্তৃতা প্ৰদান কৰে। তেওঁৰ নিজৰ স্থিতি আৰু মতামতৰ বাবে সমাজৰ পৰা বিভিন্ন ধৰণৰ অপমান আৰু হেয় প্রতিপন্ন ব্য়ৱহাৰৰ সন্মুখীন হৈ আহিছে। তেওঁ চাৰিওফালে থকা কিছুমান লোকৰ বিৰুদ্ধে আৰক্ষীক অভিযোগ দাখিল কৰিছিল, কিয়নো সেইসকল লোকে নিৰন্তৰ অশালীন মন্তব্য কৰি আহিছিল— সেইবোৰ হৈছে, তেওঁ নিজৰ কন্যাৰ বিবাহ সম্পন্ন কৰা নাই আৰু পুৰুষক কেনেকৈ সন্মান কৰিব লাগে সেয়া নাজানে আদি। তেওঁৰ মালয়ালম ভাষাৰ সমালোচনাত্মক অধ্যয়ন গ্ৰন্থ কান্নাদিকাল উদয়ক্কুন্নথেন্থিনু [আইনা ভাঙিলে কিয়] নামৰ মালয়ালমৰ প্ৰথম নাৰীবাদী সমালোচনাত্মক অধ্যয়ন গ্ৰন্থ হিচাপে গণ্য কৰা হয়। ২০২৪ চনত তেওঁ নাৰীবাদী অধ্যয়নৰ বাবে WINGS (Women’s Integration and Growth Through Sports) কেৰেলাৰ দ্বাৰা প্ৰতিষ্ঠা কৰা প্ৰথম কে সৰস্বতী আম্মা বঁটা লাভ কৰে, এম.টি. বাসুদেৱন নাইৰৰ চিত্ৰনাট্য।৯৯৮ চনত শ্ৰেষ্ঠ কাব্যিক সাহিত্য সমালোচনাৰ বাবে থায়াট্টু বঁটা, শ্ৰেষ্ঠ যুৱ সমালোচকৰ বাবে ললিথাম্বিকা অন্তৰ্জনাম সোঁৱৰণী বঁটা, কেৰালা চলচ্চিত্ৰ সমালোচক বঁটা, সংস্কাৰিকা কেৰালাম বঁটা, কেৰালা ৰাজ্যিক চলচ্চিত্ৰ বঁটা, মুথুকুলাম পাৰ্বতী আম্মা বঁটা, চি.এন. আহমেদ মৌলৱী বঁটা, আৰু পি.কে.ডি. স্মৃতি সাহিত্য বঁটা।

তথ্যসূত্ৰ
ঙো থান ভান

ঙো থান ভান (Ngô Thanh Vân, জন্ম: ২৬ ফেব্ৰুৱাৰী ১৯৭৯, ভেৰ'নিকা ঙো বা NTV হিচাপে জনা যায়) এগৰাকী ভিয়েটনামী অভিনেত্ৰী আৰু গায়িকা।

প্ৰাৰম্ভিক জীৱন আৰু শিক্ষা

১৯৭৯ চনৰ ২৬ ফেব্ৰুৱাৰী তাৰিখে ভিয়েটনামৰ ট্ৰা ভিনত ঙো থান ভানৰ জন্ম হৈছিল। তেওঁ দুজন ডাঙৰ ভাতৃৰ সৈতে পৰিয়ালৰ সৰ্বকনিষ্ঠ সন্তান। যেতিয়া তেওঁৰ বয়স ১০ বছৰ আছিল, তেতিয়া ভিয়েটনামৰ কমিউনিষ্ট চৰকাৰৰ পৰা বাচিবলৈ তেওঁৰ পৰিয়ালে তেওঁক এখন নাওত উঠাই দিছিল। ১৯৯০ চনত, ভান এগৰাকী পেহীয়েকৰ সৈতে নাৱেৰে শৰণাৰ্থী হিচাপে নৰৱে'ত উপস্থিত হৈছিল। পৰৱৰ্তী সময়ত তেওঁক নৰৱেজিয়ান নাগৰিক হিচাপে স্বীকৃতি দিয়া হয়।

১৯৯৯ চনত, ২০ বছৰ বয়সত, ভান ভিয়েটনামলৈ উভতি আহে, য'ত তেওঁ উইমেনছ ৱৰ্ল্ড আলোচনীয়ে আয়োজন কৰা এক সৌন্দৰ্য প্ৰতিযোগিতাত অংশগ্ৰহণ কৰি দ্বিতীয় ৰানাৰ-আপ হয়। এই প্ৰাৰম্ভিক সফলতাৰ পিছত, তেওঁ ভিয়েটনামত আলোচনী, কেলেণ্ডাৰ, আৰু ফেশ্বন সংগ্ৰহৰ বাবে মডেল হিচাপে নিজৰ মডেলিঙৰ কেৰিয়াৰ আৰম্ভ কৰে। ইয়াৰ কিছু সময় পিছতে, তেওঁ HTV চেনেলৰ এখন চুটি টিভি শৃংখলা Hương Dẻ-ত সৰু পৰ্দাত তেওঁৰ প্ৰথম অভিনয়ৰ ভূমিকা লাভ কৰে।

কেৰিয়াৰ

সংগীত কাৰিয়াৰ

তেওঁ ২০০২ চনত ভান পপ-ডান্স গায়িকাৰূপে কৰ্মজীৱন আৰম্ভ কৰে। তেওঁ শিল্পী টুয়ান হাঙৰ সৈতে যৌথ এলবাম ভন টিং ন্যান ৰেকৰ্ড কৰে।

২০০৩ চনত নিজৰ প্ৰথম একক এলবাম থে জৈ ত্ৰৌ চৈ মুক্তি দিয়ে। এই এলবামৰ বাবে দুটা মিউজিক ভিডিঅ’ (থে জৈ ত্ৰৌ চৈ আৰু ঙাই তুই ছাং) ৰেকৰ্ড কৰা হয়, যিবোৰ প্ৰথম ভিয়েতনামী বিশেষ প্ৰভাৱযুক্ত ভিডিঅ’ৰ ভিতৰত ধৰা হয়।

২০০৪ চনত তেওঁৰ দ্বিতীয় এলবাম বি আন ভাং চান মুক্তি পায়। ২০০৫ চনত তৃতীয় এলবাম কোন ডুঅং এড দি মুক্তি পায়। ২০০৭–২০০৮ চনত চতুৰ্থ এলবাম Studio 68 ৰেকৰ্ড কৰে আৰু মুক্তি দিয়ে।

অভিনয় কাৰিয়াৰ

২০০৪ চনত তেওঁ আন্তৰ্জাতিক টেলিভিছন শ্ব’ ৰুজত প্ৰথমবাৰৰ বাবে অভিনয় কৰে।

২০০৭ চনত দ্য ৰেবেল ছবিত অভিনয় কৰে, যি তেতিয়াৰ ভিয়েতনামৰ আটাইতকৈ অধিক আয় কৰা চলচ্চিত্ৰ হয়। তেওঁৰ অভিনয় সমালোচক আৰু দৰ্শকৰপৰা প্ৰশংসা লাভ কৰে আৰু ভিয়েটনাম ফিল্ম ফেষ্টিভেলৰ ১৫তম প্ৰতিযোগিতাত সৰ্বশ্ৰেষ্ঠ অভিনেত্ৰী বঁটা লাভ কৰে।

২০০৯ চনত জনি ট্ৰাই ঙুয়েনৰ সৈতে ক্লাশ ছবিত অভিনয় কৰে। তেওঁ নিজৰ টেলেণ্ট এজেঞ্চি VAA খোলে। ২০১০ চনত, তেওঁ ভিয়েতনামৰ ডেন্সিং ৱিথ দ্য ষ্টাৰচত অংশগ্ৰহণ কৰি বিজয়ী হয়।

২০১৬–২০১৭ চনত ক্ৰাউচিং টাইগাৰ, হিডেন ড্ৰেগন: সোৰ্ড অৱ ডেষ্টিনী, টাম কাম: দ্য আণ্টোল্ড ষ্ট'ৰি, ষ্টাৰ ৱাৰ্ছ: দ্য লাষ্ট জেডাই আৰু ব্ৰাইট চলচ্চিত্ৰত অভিনয় কৰে। ২০১৯ চনত ফিউৰি চলচ্চিত্ৰত মুখ্য চৰিত্ৰত অভিনয় কৰে। ২০২০ চনত দ্য ওল্ড গাৰ্ড আৰু ডা ৫ ব্লাডছ ছবিত অংশগ্ৰহণ কৰে। ২০২৫ চনত দ্য ওল্ড গাৰ্ড ২ত পুনৰ অভিনয় কৰে।

ব্যক্তিগত জীৱন

দ্য ৰেবেলৰ সফলতাৰ পাছত, ভান তেওঁৰ সহ-অভিনেতা জনি ট্ৰাই ঙুয়েনৰ সৈতে সম্পৰ্ক প্ৰকাশ কৰে। তেওঁলোকে ২০১৫ চনত পৃথক হয়।

মাৰ্চ ২০২২ চনত ভানে ব্যৱসায়ী হুই ট্ৰেনৰ সৈতে সম্পৰ্কৰ কথা ঘোষণা কৰে আৰু ২০২২ চনৰ ৭ মে' তাৰিখে দা নাং চহৰত বিবাহ বন্ধনত আবদ্ধ হয়।

তথ্যসূত্ৰ

বাহ্যিক সংযোগ

Ngô Thanh Vân on Facebook
Ngô Thanh Vân on YouTube

শ্ৰেণী:ভিয়েটনামী অভিনেত্ৰী
আনুষঙ্গিক স্তন

আনুষঙ্গিক স্তন, যাক পলিমাষ্টিয়া, অতিৰিক্ত স্তন, বা মামাই এৰাটিকাই বুলিও কোৱা হয়, হৈছে অতিৰিক্ত স্তন থকাৰ অৱস্থা। এই অতিৰিক্ত স্তনবোৰ স্তনাগ্ৰ বা স্তনবৃন্তৰ সৈতে বা অবিহনেও দেখা দিব পাৰে। এই অৱস্থা, যি পূৰ্বপুৰুষীয় বৈশিষ্ট্যৰ এক প্ৰকাৰ, সাধাৰণতে পুৰুষৰ ক্ষেত্ৰত বেছিকৈ দেখা যায় আৰু সাধাৰণতে ই নিৰীহ, প্ৰায়ে চিকিৎসা নোহোৱাকৈয়ে থাকে। কিন্তু, শেহতীয়া বছৰবোৰত, বহুতো প্ৰভাৱিত মহিলাই অতিৰিক্ত স্তনবোৰ আঁতৰোৱাৰ বাবে প্লাষ্টিক শল্যচিকিৎসা কৰোৱাইছে, সম্পূৰ্ণ নান্দনিক কাৰণত।

প্ৰায় একে ধৰণৰ অৱস্থা, য'ত অতিৰিক্ত স্তনবৃন্ত গঠন হয়, তাক "অতিৰিক্ত স্তনবৃন্ত" বা "পলিথেলিয়া" বুলি কোৱা হয়।

ক’ত দেখা দিয়ে

কিছুমান ক্ষেত্ৰত, আনুষঙ্গিক স্তন পৃষ্ঠত দৃশ্যমান নহ'বও পাৰে। এনে ক্ষেত্ৰত, এমআৰআইৰ জৰিয়তে স্বাভাৱিক স্তন কলাৰপৰা সিহঁতৰ উপস্থিতি পৃথক কৰা সম্ভৱ হ'ব পাৰে। আন কিছুমান ক্ষেত্ৰত, আনুষঙ্গিক স্তনে গাখীৰ উৎপাদন কৰা দেখা গৈছে, যাৰ উদাহৰণ পাব পাৰি কাষৰ ছবিত য'ত এটি শিশুৱে ঊৰুৰ পাৰ্শ্বীয় অংশৰ বিকট স্তন কলাৰপৰা (Ectopic breast tissue) গাখীৰ খাই থকা দেখুওৱা হৈছে।

এই অৱস্থা আমেৰিকাৰ থলুৱা জনসংখ্যাৰ মাজত বেছি সাধাৰণ হ'ব পাৰে বুলি কিছু প্ৰমাণ আছে।

কাৰণ

পলিমাষ্টিয়া সাধাৰণতে গৰ্ভাৱস্থাত বিকাশৰ সময়ত হয়। স্বাভাৱিক বিকাশৰ সময়ত, স্তন কলা গাখীৰ ৰেখাৰ সমান বিকশিত হয়, আৰু অতিৰিক্ত কলা ভাঙি গৈ শৰীৰত শোষিত হয়। পলিমাষ্টিয়া তেতিয়া হয় যেতিয়া অতিৰিক্ত কলা জন্মৰ আগতে ভাঙি নাযায়। এই অৱস্থা বংশগত হ'ব পাৰে।

তথ্যসূত্ৰ

A Paper on the Appearance of Multiple Mammaries in Humans, R. Eghardt, Oxford University Press (1923)
Weird Diseases, B. Hargreaves and M. Wallette, Emu Publishing (2007)

বাহ্যিক সংযোগ

শ্ৰেণী:অংগ